tartuNLP/wikipedia-smugri-20251201 huggingface dataset:
Mirmande

Mirmande on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 532. Kunta kuuluu Loriol-sur-Drômen kantoniin Valencen arrondissementissa ja sijaitsee Rhône-joen itäpuolella Valencen ja departementin pääkaupungin Montélimarin puolessavälissä. Kunnan länsipuolelta kulkee Pariisista Marseilleen johtava A7-moottoritie.
Mirmande on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: La Garde-Adhémar, Montbrun-les-Bains ja Le Poët-Laval.
Aarne Kallioniemi

Aarne Ilmari Kallioniemi, sukunimi vuoteen 1905 "Jahnsson" (22. kesäkuuta 1887 Kustavi – 2. marraskuuta 1955 Tampere) oli suomalainen rehtori, opetusneuvos ja kirjanpidon oppikirjojen tekijä.
Kallioniemen vanhemmat olivat filosofian tohtori Adolf Waldemar Jahnsson ja Ida Sofia Magdalena Helander. Hän pääsi ylioppilaaksi Turun klassillisesta lyseosta 1905 ja valmistui filosofian kandidaatiksi 1909 ja maisteriksi 1927. Kallioniemi teki opintomatkan Saksaan vuonna 1913.
Kallioniemi oli opettajana Iisalmen yhteiskoulussa 1909–1911, Joensuun kauppakoulun kirjanpidon ym. aineiden opettajana 1912–1918 sekä Raahen Porvari- ja Kauppakoulun opettajana 1918–1919. Hän toimi Tampereen kauppaoppilaitoksessa kirjanpidon lehtorina vuodesta 1919 alkaen ja oppilaitoksen rehtorina vuodesta 1943 alkaen. Kallioniemi oli myös Tampereen teknillisen oppilaitoksen kirjanpidon opettajana 1920–1943. Hän sai opetusneuvoksen arvonimen vuonna 1952.
Aarne Kallioniemi oli naimisissa vuodesta 1925 konekirjoituksen opettaja Elli Sofia Pulkkisen kanssa. Kallioniemen sisaruksia olivat taloustieteilijä, professori Yrjö Jahnsson, opettaja, kansanedustaja Alli Kallioniemi sekä eduskunnan pikakirjoittaja Kaarlo Kallioniemi.
Teoksia.
Nimellä "Aarne I. Kallioniemi":
Montbrun-les-Bains

Montbrun-les-Bains on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 421. Kunta kuuluu Nyons et Baronnies -kantoniin Nyonsin arrondissementissa. Se on yksi 86 kunnasta, jotka muodostavat vuonna 2015 perustetun alueellisen luonnonpuiston Parc naturel régional des Baronnies provençales.
Montbrun-les-Bainsin naapurikuntia ovat pohjoisessa Aulan, koillisessa Mévouillon, idässä Barret-de-Lioure, kaakossa Ferrassières, etelässä Vauclusen departementin Aurel, lounaassa ja lännessä Reilhanette sekä luoteessa Plaisians. 
Kukkulan rinteellä keskellä laventeliviljelmiä sijaitseva Montbrun-les-Bains on vanhojen kaupunginmuurien ympäröimä. Kylään kuljetaan kellotornin juuressa olevan portin kautta. Kylä on antiikin Rooman ajoista tunnettu lähteistään ja kylpylöistään, mutta kylpylätoiminnan kaupallinen huippu ajoittui 1800-luvulle.
Montbrun-les-Bains on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Le Poët-Laval.
Le Poët-Laval

Le Poët-Laval on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 919. Kunta kuuluu Dieulefit’n kantoniin Nyonsin arrondissementissa.
Le Poët-Lavalin historiallinen keskustaajama sijaitsee parikymmentä kilometriä Montélimarin kaupungista itään laventeli- ja vehnäpeltojen ympäröimällä kukkulalla. Kylässä sijaitsee Ranskan uskonsotien ajan protestanttiperinnettä vaaliva museo. 
Kunta on kauneimpien ranskalaiskylien järjestön "Les Plus Beaux Villages de France" jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Montbrun-les-Bains.
Aerosoft

Aerosoft GmbH on saksalainen videopelejä ja simulaatiopelejä julkaiseva ja kehittävä yritys, joka on perustettu vuonna 1991.
Yritys on perustettu koulutusohjelmia tekevänä yrityksenä mutta julkaisee myös videopelejä.
Tuotteet.
Yritys on julkaissut muun muassa "OMSI – Der Omnibussimulator" pelin sekä useita laajennuksia "Microsoft Flight Simulator" -sarjaan ja "X-Plane" -lentosimulaattoriin.
Sid Meier’s Pirates!

Sid Meier’s Pirates! (usein lyhyesti Pirates!) on Sid Meierin suunnittelema merirosvoaiheinen seikkailupeli. Peli yhdistää toimintaa ja strategiaa.
Pelin on kehittänyt ja julkaissut MicroProse vuonna .
Pelissä voi valita pelaavansa eri aikakausilla ja eri kansallisuuksilla. Peliä voi pelata merirosvona, kaapparina tai merirosvojen metsästäjänä.
Pelistä on julkaistu "Pirates! Gold" -versio vuonna 1993 useille alustoille kuten Amiga CD32, Sega Mega Drive, Macintosh ja Windows.
Pelistä on julkaistu uusintaversio vuonna 2004.
Vastaanotto.
CU Amiga -lehti antoi pelille arvosanaksi 89% arvostelussaan.
Kantakaupunki (Seinäjoki)

Kantakaupunki on Seinäjoen suuralue. Sen asukasluku oli 12 955 joulukuussa 2015. Siihen kuuluvat pientilastoalueet ovat Seinäjoen keskusta, Itikka, Marttila, Pohja, Rengastie, Uppa, Puukapernaumi, Kivistö läntinen ja Hallila. 
Suuralueella on kaupungin ydinkeskustan lisäksi tätä ympäröiviä rivi-, omakoti- ja kerrostaloalueita. Keskustasta kauimpana sijaitsevat osa-alueet ovat Kivistö läntinen ja Hallila.
Sixt-Fer-à-Cheval

Sixt-Fer-à-Cheval, aiemmin vain Sixt, on kunta itäisen Ranskan Auvergne-Rhône-Alpesin alueella Haute-Savoien departementissa. Sen asukasluku vuonna 2014 oli 773. Pinta-alaltaan kunta on 119 neliökilometriä, jolloin väestötiheys on vain 6,5 henkeä neliökilometrillä.
Kunta kuuluu Clusesin kantoniin Bonnevillen arrondissementissa.
Jylhien Alppien ympäröimä Sixt-Fer-à-Cheval sijaitsee Chamonix’n talviurheilukeskuksesta luoteeseen, linnuntietä parikymmenen ja maanteitse 65 kilometrin päässä. Koillisessa kunta rajoittuu Sveitsin Valais’n kantoniin. 
Kunnan nähtävyyksiin kuuluvat monet vuoripurot ja niiden putoukset, joista suurin on Cascade du Rouget.
Sixt-Fer-à-Cheval on kauneimpien ranskalaiskylien järjestön "Les Plus Beaux Villages de France" jäsen.
Sixtin nimeen 1990-luvulla lisätty "fer-à-cheval" tarkoittaa hevosenkenkää. Nimi viittaa läheiseen kaarevaan ja 500–700 metriä korkeaan pystysuoraan vuorenjyrkänteeseen "Cirque du Fer-à-Cheval".
Emily Hobhouse

Emily Hobhouse (9. huhtikuuta 1860 Liskeard, Cornwall – 8. kesäkuuta 1926 Lontoo) oli brittiläinen kansalaisaktivisti ja hyväntekijä. Hänet tunnetaan parhaiten buurisodan aikaisten keskitysleirien epäinhimillisyyksien tuomisesta yleiseen tietoisuuteen.
Hänen veljensä oli sosiologi ja poliittinen kirjailija Leonard Hobhouse.
Elämä.
Hobhouse asui 35-vuotiaaksi asti kirkkoherrana toimineen isänsä luona Cornwallissa. Isänsä kuoltua hän aktivoitui vapaaehtoisessa avustustyössä ja kansalaisvaikuttamisessa. Hän teki raittiustyötä Yhdysvalloissa.
Hobhouse vastusti Britannian syksyllä 1899 aloittamaa buurisotaa ja oli mukana organisoimassa sodanvastaista kansalaistoimintaa. Saatuaan tietoja brittien sodankäynnin aiheuttamista siviilien kärsimyksistä hän perusti lokakuussa 1900 rahaston keräämään avustuslahjoituksia sodasta kärsineille naisille ja lapsille, lähinnä buureille. Joulukuussa 1900 Hobhouse matkusti sotatoimialueelle Etelä-Afrikkaan ja sai luvan vierailla keskitysleireillä, joihin britit osana sodankäyntiä olivat sulkeneet Transvaalin ja Oranjen vapaavaltion koko siviiliväestön, erityisesti naiset ja lapset. Hän järkyttyi ylikansoitettujen leirien puutteellisista ja epähygieenisistä oloista sekä kenraali Horatio Kitchenerin soveltaman poltetun maan taktiikan armottomuudesta. Palattuaan keväällä 1901 Englantiin hän kertoi julkisesti havainnoistaan, jotka aiheuttivat paljon kohua. Oppositiossa olleet liberaalit nostivat asian esiin parlamentissa, joten lordi Salisburyn hallituksen oli asetettava Millicent Fawcettin johtama komitea tutkimaan leirien oloja. Hobhouse yritti vierailla Etelä-Afrikan keskitysleireillä uudelleen lokakuussa 1901, mutta tällä kertaa hänet pidätettiin Kapkaupungissa ja lähetettiin takaisin Englantiin. Hän palasi sodan päättymisen jälkeen vuonna 1903 Oranjejoen siirtokuntaan viideksi vuodeksi tekemään avustustyötä buurien parissa.
Hobhouse vieraili Etelä-Afrikassa viimeisen kerran vuonna 1913 paljastamassa ”kansallisen naismuistomerkin” (Nasionale Vrouemonument) Bloemfonteinissa. Hän huolestui tässä yhteydessä alueen intialaisväestön asemasta ja antoi tukensa Mahatma Gandhin toiminnalle. Hobhouse vastusti Britannian osallistumista ensimmäiseen maailmansotaan ja teki maailmansodan aikana Keski-Euroopan maiden siviileihin kohdistunutta avustustyötä. Kuoltuaan Lontoossa vuonna 1926 hänet haudattiin Bloemfonteinin naismuistomerkin luo.
Muistaminen.
Hobhousen mukaan nimettiin vuonna 1969 valmistunut Etelä-Afrikan laivaston sukellusvene "SAS Emily Hobhouse", jonka nimeksi vaihdettiin vuonna 1999 "SAS Umkhoto"..
Lexus LC 500 GT500

Lexus LC 500 GT500 on japanilaisen Lexusen valmistama kilpa-auto, jolla kilpaillaan japanin Super GT -sarjassa GT500 -luokassa vuonna 2017. Auton debyytti oli Okayaman 300 kilometrin ajossa 2017.
Vuoden eurooppalainen yleisurheilija

Vuoden eurooppalainen yleisurheilija on Euroopan yleisurheiluliiton vuosittain jakama palkinto. Se jaettiin ensimmäisen kerran vuonna 1993.
Vuodesta 2014 lähtien Euroopan yleisurheiluliiton vuotuisista urheilijapalkinnoista on käytetty nimeä ”Golden Tracks” (). Palkintokategoriat ovat vuoden eurooppalainen yleisurheilija ja vuoden eurooppalainen nouseva tähti (). Kummassakin kategoriassa on erikseen miesten ja naisten sarja. Ehdokkaat palkintojen saajiksi nimeää tuomarikollegio, ja voittajat valitaan fanien, median edustajien ja Euroopan yleisurheiluliiton (EAA) jäsenliittojen sekä EAA:n asiantuntijapaneelin antamien äänien perusteella.
Vuoden eurooppalainen yleisurheilija -palkinnon saaneet urheilijat, jotka ovat myöhemmin urallaan joutuneet kilpailukieltoon kiellettyjen kilpailukykyä parantavien aineiden käytön takia, saattavat menettää palkintonsa jälkikäteen. Euroopan yleisurheiluliiton neuvosto hyväksyi lukuisten palkintojen peruuttamisen tapaamisessaan Pariisissa 28.–30. huhtikuuta 2017. Päätöksen toteutuminen riippuu laillisuusarvioinnin tuloksista. Sittemmin dopingista kärynneitä palkinnon saajia ovat esimerkiksi Linford Christie, Dwain Chambers, Marija Savinova ja Stephanie Graf. Joka tapauksessa sääntöjen mukaan palkintoa ei voida myöntää sellaiselle urheilijalle, joka on ollut dopingin käytön takia vähintään kahden vuoden mittaisessa kilpailukiellossa.
Denys Carnill

Denys John Carnill (11. maaliskuuta 1926 Hampstead – 30. maaliskuuta 2016) oli brittiläinen maahockeypelaaja ja olympiamitalisti.
Carnill kuului Ison-Britannian olympiapronssia voittaneeseen joukkueeseen Helsingissä 1952. Lisäksi hän sijoittui olympiatasolla neljänneksi Melbournessa 1956 ja Roomassa 1960. Carnill kuoli lyhyen aikaa sairastettuaan 90-vuotiaana 30. maaliskuuta 2016.
Derek Day

Derek Malcolm Day (29. marraskuuta 1927 Barnet – 7. maaliskuuta 2015) oli brittiläinen diplomaatti ja maahockeyn olympiamitalisti.
Day kuului Ison-Britannian olympiapronssia voittaneeseen joukkueeseen Helsingissä 1952. Hän toimi sittemmin diplomaattina Etiopiassa ja Kanadassa. Day kuoli 87-vuotiaana 7. maaliskuuta 2015.
Ristikivi

Ristikivi on kaupunginosa ja tilastoalue Jyväskylässä sekä osa Kuokkalan suuraluetta. Sen väkiluku oli 1 267 vuoden 2020 lopussa. Alueen rakennuskanta koostuu pitkälti rivitaloista ja omakotitaloista, mutta Ristikivessä on myös kerrostaloja. Alue on rakennettu enimmäkseen 1980-luvun aikana.
Kaupunginosan nimi perustuu alueen pohjoisosassa sijainneen Ristikiven talon nimeen, jonka nimi puolestaan viittaa alueella sijainneeseen Jyväskylän ja Keljon kylien rajakiveen, johon oli kaiverrettu risti. Ristikiven talo, kuten koko Sippulanniemikin, sijaitsi Keljon rekisterikylän puolella.
Kaupunginosassa sijaitsee Ristikiven päiväkoti, joka valmistui vuonna 1987.
Joaquim Nabuco

Joaquim Nabuco (19. elokuuta 1849 – 10. tammikuuta 1910) oli brasilialainen kirjailija ja poliitikko, joka tunnetaan ehkä parhaiten orjuuden vastustajana.
Elämäkerta.
Joaquim Nabuco syntyi varakkaaseen maanomistajaperheeseen Recifessä Brasilian koillisosassa sijaitsevassa Pernambucon osavaltiossa vuonna 1849. Hänen isänsä vaikutti Brasilian keisarikunnan politiikassa. Nabuco liittyi Brasilian liberaalipuolueeseen ja alkoi ajaa progressiivisia taloudellisia ja poliittisia uudistuksia. Vaikka Nabucon suvulla oli läheiset yhteydet orjuuteen sokeriplantaaseistaan tunnetussa maan koillisosassa, Joaquim ja hänen isänsä ajoivat molemmat orjuuden lakkauttamista. He pitivät orjuutta vanhentuneena järjestelmänä, joka hidasti maan taloudellista kehitystä. Nabuco vastusti myös vuoden 1871 vapaan kohdun lakia argumentoiden sen johtavan orjuuden loppumiseen vasta 1900-luvun puolella. Vuonna 1884 Nabuco julkaisi tunnetuimman orjuuden vastaisen teoksensa "O Abolicionismo" (), jossa hän kuvaillee orjuutta vahingolliseksi Brasilian kansalliselle luonteelle. Brasilian osavaltiot alkoivat vähitellen ottaa käyttöön osavaltiokohtaisia orjuuden kieltäviä lakeja, jotka loivat turvapaikkoja paenneille orjille. Vuonna 1888 Brasiliasta tuli Latinalaisen Amerikan viimeinen orjuuden kieltänyt maa.
Nabucon kannattaman keisarikunnan päättyessä tasavaltaan vuonna 1889 hän jatkoi poliittisiin julkaisuihin kirjoittamista ja työskenteli diplomaattina uuden tasavallan palveluksessa Yhdysvalloissa Washingtonissa. Nabuco kuoli 17. tammikuuta 1910.
Yvoire

Yvoire (arpitaaniksi "Ivouère") on kunta Ranskan Auvergne-Rhône-Alpesin alueella Haute-Savoien departementissa. Genevenjärven etelärannalla lähellä Sveitsin rajaa sijaitsevan kunnan asukasluku vuonna 2014 oli 925. Kunta kuuluu departementissaan Sciezin kantoniin Thonon-les-Bainsin arrondissementissa, mutta se kuuluu myös lounaispuolellaan sijaitsevan Sveitsin Geneven esikaupunkialueeseen. Geneveen on matkaa vain kolmisenkymmentä kilometriä.
Keskiaikaisista rakennuksistaan ja kesäisistä kukkaistutuksistaan tunnettu Yvoire on kauneimpien ranskalaiskylien järjestön "Les Plus Beaux Villages de France" jäsen.
Coryn Labecki

Coryn Labecki (o.s. Rivera (s. 26. elokuuta 1992 Garden Grove, Kalifornia) on yhdysvaltalainen maantiepyöräilijä. Hän edusti UnitedHealthcare Pro Cycling Women's Teamia kausilla 2014–2016, Team Sunweb / Team DSM:ää 2017–2021 ja TeamJumbo-Vismaa 2022–2023. Vuodesta 2024 hän on ajanut EF Education-Cannondale -tallissa.
Labecki saavutti 2010 nuorten MM-pronssia sekä maantieajossa että ratapyöräilyn "moniottelussa", omniumissa. Hän voitti UCI Women's World Touriin kuuluneet Trofeo Alfredo Bindan, Flanderin ympäriajon ja Prudential RideLondon Classiquen 2017. Hän voitti samana vuonna joukkueaika-ajon maailmanmestaruuden. Vuonna 2018 hän voitti OVO Energy Women's Tourin.
Saavutuksia.
Lähteet: Cycling Archives, Pro Cycling Stats
Cyclocrossin "tulokkaiden" Yhdysvaltojen-mestaruus
Cyclocrossin "tulokkaiden" Yhdysvaltojen-mestaruus
Ratapyöräilyn 500 metrin, linja-ajon ja pisteajon "noviisien" Yhdysvaltojen-mestaruus
Ratapyöräilyn joukkuesprintin junioreiden Yhdysvaltojen-mestaruus
Cyclocrossin junioreiden Yhdysvaltojen-mestaruus
Maantieajon junioreiden Yhdysvaltojen-mestaruus
Maantieajon ja maantieaika-ajon junioreiden Yhdysvaltojen-mestaruus
Maantiepyöräilyn junioreiden MM-kilpailut, pronssia maantieajossa
Ratapyöräilyn junioreiden MM-kilpailut, pronssia omniumissa
Tour Féminin en Limousin, 1. etapin voitto
Joe Martin Stage Race, pistekilpailun ja 3. etapin voitto
Pan-Amerikan-mestaruuskilpailut, hopeaa maantieajossa
Philly Cycling Classic, viides
Thüringen-Rundfahrt der Frauen, 5. etapin voitto
Tour de San Luis, 1. etapin voitto
Joe Martin Stage Race, kokonais- ja pistekilpailun sekä 2. ja 3. etapin voitto
Thüringen-Rundfahrt der Frauen, 7. etapin voitto
Trofeo Alfredo Binda, voitto
Gent-Wevelgem, kolmas
Flanderin ympäriajo, voitto
Amstel Gold Race, kuudes
Tour de Yorkshire, toinen
Kalifornian ympäriajo, kokonaiskilpailussa kuudes, 3. etapin voitto
Giro Rosa, 6. etapilla toinen, 4. etapilla kolmas
Prudential RideLondon Classique, voitto
Madrid Challenge by La Vuelta, toinen
MM-kilpailut, kultaa joukkueaika-ajossa
Ronde van Drenthe, kuudes
Internationale Lotto Thüringen Ladies Tour, pistekilpailun sekä 1. ja 3. etapin voitto
OVO Energy Women's Tour, kokonaiskilpailun ja 2. etapin voitto
Maantieajon Yhdysvaltojen-mestaruus
Prudential RideLondon Classique, kuudes
Ladies Tour of Norway, kokonaiskilpailussa kolmas
GP de Plouay - Lorient Agglomération, kolmas
Madrid Challenge by La Vuelta, kokonaiskilpailussa toinen
MM-kilpailut, pronssia joukkueaika-ajossa
Prudential RideLondon Classique, kolmas
Ladies Tour of Norway, kokonaiskilpailussa toinen
GP de Plouay - Lorient Agglomération, toinen
Lotto Belgium Tour, pistekilpailun sekä 3. ja 4. etapin voitto
MM-kilpailut, maantieajossa kymmenes
Giro Rosa, 10. etapin voitto, 6. etapilla toinen
Olympialaiset, maantieajossa seitsemäs
Challenge by La Vuelta, 1. etapilla toinen
MM-kilpailut, maantieajossa kymmenes
Trofeo Alfrefo Binda, kuudes
Kriteriumajon Yhdysvaltojen-mestaruus
Pérouges

Pérouges [peʁuʒ] on kunta Ranskan Auvergne-Rhône-Alpesin alueella Ainin departementissa. Lyonin kaupungista 40 kilometriä koilliseen sijaitsevan kunnan asukasluku vuonna 2014 oli 1 206. Kunta kuuluu departementissaan Meximieux’n kantoniin Belleyn arrondissementissa.
Kunnan nimen arvellaan liittyvän siihen, että kylän olisi perustanut Italian Perugiasta palannut ryhmä gallialaisia. Vuonna 1167 asukkaat puolustivat muurein suljettua kyläänsä Lyonin arkkipiispan joukkojen hyökkäykseltä.
Pérouges on kauneimpien ranskalaiskylien järjestön "Les Plus Beaux Villages de France" jäsen. Kylää on käytetty monien historiallisten elokuvien kuvauspaikkana.
Saint-Antoine-l’Abbaye

Saint-Antoine-l’Abbaye on kunta itäisen Ranskan Auvergne-Rhône-Alpesin alueella Isèren departementissa. Lyonin kaakkoispuolella ja Grenoblen länsipuolella sijaitsevan kunnan asukasluku vuonna 2014 oli 1 170. Kunta kuuluu departementissaan Le Sud Grésivaudan -kantoniin Grenoblen arrondissementissa. Vuoden 2016 alusta kuntaan liitettiin 120 asukkaan naapurikunta Dionay, ja uusi kunta nimettiin ilman yhdysviivoja: Saint Antoine l’Abbaye.
Kunnan historiallinen keskusta on kauneimpien ranskalaiskylien järjestön "Les Plus Beaux Villages de France" jäsen.
Kongon demokraattisen tasavallan presidentti

Kongon demokraattisen tasavallan presidentti on Kongon demokraattisen tasavallan valtiopäämies ja asevoimien ylipäälikkö.
Virka perustettiin alun perin 1960. Presidentti Mobutu Sese Seko muutti maan nimen Zaireksi vuonna 1971 ja virasta tuli Zairen presidentti. Mobutun syrjäyttämisen jälkeen maa sai vanhan nimensä takaisin.
Sainte-Croix-en-Jarez

Sainte-Croix-en-Jarez on kunta Ranskan Auvergne-Rhône-Alpesin alueella Loiren departementissa. Kunnan asukasluku vuonna 2014 oli 449. Kunta kuuluu departementissaan Le Pilat’n kantoniin Saint-Étiennen arrondissementissa. Se sijaitsee Ranskan keskiylängöllä noin 30 kilometriä Loiren departementin pääkaupungista Saint-Étiennestä itään.
Sainte-Croix-en-Jarez on kauneimpien ranskalaiskylien järjestön "Les Plus Beaux Villages de France" jäsen.
Nikkelifosfaatti

Nikkelifosfaatti (Ni3(PO4)2) on nikkeli- ja fosfaatti-ionien muodostama epäorgaaninen ioniyhdiste. Yhdistettä voidaan käyttää muun muassa pigmenttinä ja pinnoitettaessa metalleja nikkelissä elektrolyyttisesti.
Ominaisuudet.
Nikkelifosfaatti esiintyy tyypillisesti kidevedellisinä hepta- tai oktahydraatteina (Ni3(PO4)2)·7H2O ja Ni3(PO4)2)·8H2O). Nämä ovat väriltään vaaleanvihreitä kiteisiä aineita. Nikkelifosfaatti ei liukene veteen, mutta liukenee happoliuoksiin ja komplekseja muodostaen ammoniakkiin. Kuumennettaessa yhdisteen väri muuttuu kellertäväksi ja tällöin mahdollisesti muodostuu kidevedetöntä nikkelifosfaattia. Voimakkaasti kuumennettaessa yhdiste hajoaa.
Valmistus ja käyttö.
Nikkelifosfaattia valmistetaan liuottamalla nikkelikarbonaattia kuumaan fosforihappoliuokseen.
3 NiCO3 + 2 H3PO4 → Ni3(PO4)2 + 3 CO2 + 3 H2O
Yhdistettä voidaan käyttää värjäämään lasia ja pigmenttinä taideväreissä nikkelikeltaisen nimellä. Tämän lisäksi yhdistettä käytetään pinnoitettaessa metalleja elektrolyyttisesti nikkelillä ja apuaineena kasvatettaessa sinkkifosfaattikiteitä, joita käytetään metallien pinnoitteissa. Nikkelifosfaatin ammiinikomplekseja voidaan käyttää valokuvauskemikaaleina.
Bonneval-sur-Arc

Bonneval-sur-Arc on kunta Ranskan Auvergne-Rhône-Alpesin alueella Savoien departementissa. Kunnan asukasluku vuonna 2014 oli 251. Kunta kuuluu departementissaan Modanen kantoniin Saint-Jean-de-Mauriennen arrondissementissa.
Bonneval-sur-Arc on osa Italian vastaisella rajalla sijaitsevaa, 28 kunnan alueista muodostuvaa Vanoisen kansallispuistoa. Se on myös kauneimpien ranskalaiskylien järjestön "Les Plus Beaux Villages de France" jäsen.
Sam Francis

Sam Francis (26. kesäkuuta 1923 – 4. marraskuuta 1994) oli yhdysvaltalainen taidemaalari ja taidegraafikko. Francis oli abstraktin ekspressionismin edustaja, jonka teoksissa näkyy itämaisen filosofian, jungilaisen psykologian ja Henri Matissen värimaailman vaikutus.
Ura.
Francis valmistui Berkeleystä taiteen maisteriksi vuonna 1950. Hän asui sen jälkeen pitkään Pariisissa, jossa hänen ystäviään olivat muun muassa taiteilijat Al Held, Joan Mitchell ja Jean-Paul Riopelle. Francis maalasi vuosina 1956–1958 Baselin taidehalliin kolme suurta seinämaalausta. Teokset jaettiin myöhemmin osiin, jotka ovat eri puolilla maailmaa Pasadenan Norton Simon Museumissa ja Amsterdamin Stedelijk Museumissa.
Francis oli vuonna 1983 mukana perustamassa Los Angelesiin Museum of Contemporary Art -museota yhdessä ruotsalaisen museojohtajan ja taidekeräilijän Pontus Hulténin ja yhdysvaltalaisen taiteilijan Robert Irwinin kanssa.
Francisin teoksia on museoiden kokoelmissa eri puolilla maailmaa muun muassa Pompidou-keskuksessa Pariisissa, Tate Modernissa Lontoossa ja Museum of Modern Artissa New Yorkissa. Francisin töistä on maksettu suuria summia huutokaupoissa, esimerkiksi "Middle Blue" niminen öljymaalaus vuodelta 1957 myytiin 6 354 500 dollarin hintaan Christie’sin huutokaupassa 11. toukokuuta 2010 Rockefeller Centerissä.
Francisin kuoleman jälkeen perustettiin hänen nimeään kantava säätiö Sam Francis Foundation pitämään yllä taiteilijan perintöä.
Vuonna 2010 taiteilija ja elokuvantekijä Jeffrey Perkins teki dokumenttielokuvan "The Painter Sam Francis", joka kuvaa Francisia työssään vuoden 1968 ja 1990-luvun alun välisenä ajanjaksona.
Yksityiselämä.
Francis oli naimisissa viisi kertaa, ja hänellä oli neljä lasta. Hänen ensimmäinen vaimonsa oli kouluaikainen tyttöystävä Vera Miller, jonka kanssa hän oli avioliitossa vuosina 1947–1952. Seuraava avioliitto oli kalifornialaisen taidemaalari Muriel Goodwinin kanssa vuosina 1955–1958, minkä jälkeen hän oli naimisissa japanilaisen taidemaalari Teruko Yokoin kanssa. He saivat tyttären Kayon vuonna 1959 ja erosivat 1966. Francis solmi neljännen avioliiton japanilaisen elokuvantekijän Mako Idemitsun kanssa, ja he saivat pojat nimeltä Osamu (1966) ja Shingo (1969). Francisin viides vaimo oli englantilainen taidemaalari Margaret Francis, jonka hän tapasi Japanissa vuonna 1983. Heidät vihittiin šinto-seremoniassa. He saivat pojan nimeltä Augustus vuonna 1986.
Francisilla diagnosoitiin eturauhassyöpä vuonna 1987, ja hän kuoli tautiin 71-vuotiaana vuonna 1994. Hänen kuolemansa jälkeen käytiin perinnönjaosta pitkä oikeustaistelu.
Le Faou

Le Faou [lə fʊ] (bretoniksi "Ar Faou") on kunta Ranskan Bretagnen alueella Finistèren departementissa. Kunnan asukasluku vuonna 2014 oli 251. Kunta kuuluu departementissaan Pont-de-Buis-lès-Quimerchin kantoniin Châteaulinin arrondissementissa.
Le Faou on yksi lähes 50 kunnasta, jotka muodostavat alueellisen luonnonpuiston nimeltä Parc naturel régional d'Armorique.
Le Faou oli aiemmin kauneimpien ranskalaiskylien järjestön "Les Plus Beaux Villages de France" jäsen, mutta menetti jäsenyytensä vuonna 2014.
Kalabalik Brass Band

Kalabalik Brass Band on toukokuussa 2017 julkaistu Roni Martinin ja Kalabalik Brass Band-yhtyeen ensimmäinen yhteinen levytys. Yhtye syntyi Compañía Kaari &amp; Roni Martinin viimeisimmissä teoksissa esiintyneiden taiteilijoiden rinnakkaisena projektina. 
Levyllä esiintyvä kokoonpano on poikkeuksellinen, koska Erno Haukkalan bassokuviot on soitettu sousafonilla. Roni Martin on sanoittanut ja säveltänyt levyn kaikki kappaleet, poikkeuksena Museot, jossa on Pentti Saarikosken sanat. Levynkansitekstien mukaan levy äänitettiin kahdeksan päivän aikana elo-lokakuussa 2016.
Compañía Kaari &amp; Roni Martinin nettisivuilla kerrotaan levyn olevan "oodi Helsingille".
Saint-Suliac

Saint-Suliac ([sɛ̃.syl.jak], bretoniksi "Sant-Suliav") on kunta Ranskan Bretagnen alueella Ille-et-Vilainen departementissa. Kunnan asukasluku vuonna 2014 oli 942. Kunta kuuluu departementissaan Dol-de-Bretagnen kantoniin Saint-Malon arrondissementissa.
Rance-joen suistossa sijaitseva Saint-Suliac on kauneimpien ranskalaiskylien järjestön "Les Plus Beaux Villages de France" jäsen.
Roberto Omegna

Roberto Omegna (28. maaliskuuta 1876 Torino – 19. marraskuuta 1948 Torino) oli italialainen elokuvaaja ja dokumenttielokuvien tekijä.
Omegna aloitti uutiselokuvien kuvaajana vuonna 1904. Hän osallistui Ambrosio Filmin perustamiseen ja työskenteli sen teknisen osaston päällikkönä ja toisinaan ohjaajana. Omegna teki kuvausmatkoja Afrikkaan ja Intiaan ja sai Torinon maailmannäyttelyssä vuonna 1911 ensimmäisen palkinnon elokuvastaan "Perhosten synty". Vuosina 1926–1942 Omegna työskenteli Luce-instituutin tieteellisen osaston johtajana. Häntä pidetään italialaisen opetus- ja dokumenttielokuvan edelläkävijänä.
Aneriojärven kyläasutus

Aneriojärven kyläasutus Suomusjärvellä ja Kiikalassa Salossa Varsinais-Suomessa on yksi Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä.
Aneriojärven kyläasutus muodostuu Kiskonjoen–Perniönjoen vesistöön kuuluvan Suomusjärven Aneriojärven rantakylien Suomusjärven Laperlan ja Häntälän sekä Aneriojärveen pohjoisesta laskevan Varesjoen varrella sijaitsevan Kiikalan Yltäkylän vanhimmasta asutuksesta. Sen piirissä kyläasutuksen rakenne on Varsinais-Suomelle tyypillisesti säilynyt tiivinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella.
Aneriojärven luona seututien 110 varressa on Aneriojärven luontoa ja sen rantakylien kulttuuriympäristöä esittelevä luonto-kulttuuripolku lähellä Kitulan taajamaa.
Building On Tradition

Building On Tradition on Andy McCoyn toinen sooloalbumi, joka on julkaistu vuonna 1995.
Kappaleet.
&lt;br&gt;
Kaikki kappaleet säveltänyt Andy McCoy, ellei toisin mainittu.
John Rupert Firth

John Rupert Firth (usein J. R. Firth; 1890–1960) oli englantilainen kielitieteilijä ja foneetikko. Hän oli eräs alan merkittävimmistä henkilöistä, koska hän laajensi Yhdistyneessä kuningaskunnassa kielitieteen alaa historiallis-vertailevaa kielitiedettä ja fonetiikkaa huomattavasti laajemmaksi tieteenalaksi. Firthillä oli merkittävä rooli kielitieteen eri haarojen kasvattamisessa niihin mittoihin, joissa ne nykyisin ovat. Firth työskenteli aluksi Pakistanissa Punjabin yliopiston englannin kielen professorina vuosina 1919–1928. Myöhemmin hän palasi Lontooseen, jossa hän toimi vuosina 1944–1956 yleisen kielitieteen professorina ennen eläkkeelle jäämistään. Lontoossa hän osallistui vuonna 1948 kielitieteellisen "Lingua"-julkaisun ensimmäisen numeron kirjoittamiseen. Julkaisu oli eräs ensimmäisistä kielitieteellisistä julkaisuista toisen maailmansodan jälkeen.
Faucogney-et-la-Mer

Faucogney-et-la-Mer on kunta itäisessä Ranskassa Haute-Saônen departementissa Burgundi-Franche-Comtén alueella.
Faucogney-et-la-Mer oli viimeinen kylä joka antautui, kun Ludvig XIV valloitti Franche-Comtén vuonna 1674. Saint-Martinin kirkon paikalla on ollut kirkko jo 400-luvulta lähtien. Kirkosta on näkymät Breuchinjoen laaksoon.
Île-de-Sein

Île de Sein (bretoniksi "Enez-Sun") on saari Ranskan länsiosassa Bretagnen rannikolla Cap Sizun -niemen kärjessä, ja samalla kunta Bretagnen hallintoalueella Finistèren departementissa. Kunnan asukasluku vuonna 2014 oli 216. Pinta-alaltaan kunta on 0,58 neliökilometriä.
Atlantin valtameren Iroisemeressä sijaitseva puuton ja karu Île de Sein on aiemmin ollut kauneimpien ranskalaiskylien järjestön "Les Plus Beaux Villages de France" jäsen. Saarella on muun muassa kaksi menhiriä eli obeliskimaista megaliittikiveä.
Tanelinranta

Tanelinranta on kaupunginosa Seinäjoella ja osa Hyllykallion suuraluetta. Se sijaitsee noin viiden kilometrin päässä kaupungin keskustasta itään päin. Kaupunginosan itäosassa sijaitsee Tanelinrannan asuntoalueen jatkeeksi myöhemmin rakennettu Karhuvuoren asuntoalue. Alueen rakennuskanta koostuu rivi- ja omakotitaloista. Joulukuussa 2022 Tanelinrannan ja Karhuvuoren alueen asukasluku oli 3 262.
Palvelut.
Tanelinrannassa on suosittu uimaranta. Tanelinrannan palveluita ovat S-market, pikaruoka-kahvila Tanelin Tupa, päiväkoti ja koulu. Karhuvuoressa sijaitsee Seinäjoen seurakunnan seurakuntakoti.
Christa Czekay

Christa Drust (ent. Czekay, o.s. Elster, 20. maaliskuuta 1944 – 14. kesäkuuta 2017) oli länsisaksalainen pikajuoksija.
Czekay saavutti 4×400 metrin viestijuoksussa EM-pronssia Ateenassa 1969 ja sisäratojen EM-hopeaa Sofiassa 1971. Hän kuoli 73-vuotiaana 14. kesäkuuta 2017.
Locronan

Locronan [lɔkʁɔnɑ̃] (bretoniksi Lokorn) on kunta Bretagnen hallintoalueella Finistèren departementissa. Kunnan asukasluku vuonna 2014 oli 819. Pinta-alaltaan kunta on 8,08 neliökilometriä.
Kunnan nimi viittaa 500-luvulla vaikuttaneeseen irlantilaiseen pyhiinvaeltajaan Ronaniin, joka asettui alueelle levittämään kristinuskoa ja jota pidetään Locronanin kylän perustajana. Hänet on julistettu katolisen kirkon pyhimykseksi.
Locronan on kauneimpien ranskalaiskylien järjestön "Les Plus Beaux Villages de France" jäsen.
It’s All Tears (Drown in This Love)

It’s All Tears (Drown in This Love) on HIMin single albumilta "Greatest Lovesongs Vol. 666", joka julkaistiin vuonna 1999 levymerkillä Sony BMG.
Kappaleet.
Kaikki kappaleet säveltänyt ja sanoittanut Ville Valo.
Harjakangas

Harjakangas on Porin Noormarkussa sijaitseva kylä. Kylän läpi kulkee yhdystie 2560. Harjakankaan kylän sanotaan alkavan yhdystien varrella olevasta Svensbergin kiviaidasta ja päättyvän suureen siirtolohkareeseen Rudanmaan kylän rajalla. Kylän keskivaiheilta alkaa myös yhdystie 2556 Ulvilan Palukselle. Asukkaita Harjakankaalla on hieman yli 200. 
Harjakankaalta on tehty esihistoriallisia löytöjä, kuten Kiukaisten kulttuuriin kuuluva reenjalas. Harjakangas alkoi kasvaa voimakkaasti isojaon yhteydessä, kun kylään muodostettiin uusia maatiloja. Koska Harjakangas on hiekkaharjannetta, kylästä myytiin hiekkaa ja soraa. Noormarkun kunta myös lahjoitti Harjakankaalta maata 1920-luvulla Pori-Haapamäki-radan radan sorastusta varten sen osalta, mitä tarvittiin Noormarkussa kulkeva rataa varten. 
Suuri osa Harjakankaasta muodostaa oman vesireittinsä, jonka vedet laskevat Tyvijärveen ja edelleen Tyvijokea pitkin Kullaalle Palusjärven pohjoisosaan. 
Kylä tunnetaan historiallisesti muun muassa vuoden 1918 sisällissodan aikana käydystä Noormarkun-Harjakankaan taistelusta, jonka pääpaikka oli Harjakangas. Harjakankaan taistelun muistomerkki sijaitsee kylässä lähellä Palukselle johtavan tien risteystä. 
Harjakankaalle perustettiin kunnalliskoti vuonna 1916. Vuodesta 1989 lähtien kunnalliskodin tiloissa on toiminut Hopeaharjun Palvelukoti , joka on kylän ainoa julkinen palvelu. Harjakankaalla toimii myös vuonna 1976 käyttöönotettu Porin kaupungin tekopohjavesilaitos.
Rochefort-en-Terre

Rochefort-en-Terre [ʁɔʃfɔʁ ɑ̃ tɛʁ] (bretoniksi Roc'h-an-Argoed) on kunta Bretagnen hallintoalueella Morbihanin departementissa. Kunnan asukasluku vuonna 2014 oli 640. Pinta-alaltaan kunta on 1,22 neliökilometriä.
Rochefort-en-Terre sijaitsee 35 kilometriä itään Vannesin kaupungista, kallioisella kukkulalla Gueuzonin laakson kupeessa. Se on kauneimpien ranskalaiskylien järjestön "Les Plus Beaux Villages de France" jäsen. Vuonna 2016 kunta voitti televisio-ohjelman yleisöäänestyksessä tittelin ”ranskalaisten suosikkikylänä” ().
Kiinan tasavallan presidentti

Kiinan tasavallan presidentti () on Kiinan tasavallan eli Taiwanin valtiopäämies ja asevoimien ylipäälikkö. Virka perustettiin vuonna 1912, jolloin tasavalta edelleen hallitsi koko Kiinaa. Nykyään tasavalta hallitsee lähinnä Taiwanin saarta.
Lai Ching-te on maan nykyinen presidentti ja hän astui virkaan 20. toukokuuta 2024. Tsai Ing-wen on maan ensimmäinen naispresidentti ja hänet valittiin virkaan vuonna 2016. 
Pätevyysvaatimukset ja valinta.
Maan perustuslain mukaan presidentin ollessa kykenemätön hoitamaan virkaansa, varapresidentti hoitaa kuluvan virkakauden loppuun. Varapresidentti valitaan presidentinvaalien yhteydessä samalla kerralla.
Vuonna 1995 säädetyn lain mukaan presidentiksi, ja vaarpresidentiksi, valittavan henkilön tulee täyttää seuraavat ehdot:
Presidentin virkakauden pituus on neljä vuotta ja sama henkilö voidaan valita uudelleen kerran.
Palkkio ja etuudet.
Presidentin palkkio on yhteensä 6 428 000 dollaria vuodessa.
Marvelous

Marvelous () on japanilainen videopelien kehittäjä ja anime-tuottaja.
Yhtiö on perustettu vuonna nimellä Marvelous Entertainment.
Yhtiö osti JVC:ltä Victor Interactive Softwaren vuonna 2003 ja nimesi sen uudestaan Marvelous Interactive -yhtiöksi.
Yhtiö on aiemmin tunnettu myös nimellä Marvelous AQL kun AQ Interactive liittyi yhtiöön vuonna 2011.
Yhtiöllä on tytäryhtiöitä kuten Xseed Games ja Artland.
Leif Sjöström

Leif Johan Sjöström (21. tammikuuta 1958 Maalahti – 2. helmikuuta 2012) oli suomalainen (suomenruotsalainen) piirtäjä, toimittaja ja kirjoittaja. Hänet tunnettiin erityisesti pilapiirroksista, joita julkaistiin 1980-luvulta alkaen muun muassa "Vasabladetissa" otsikolla ”Folkets Dagblad”. Sjöströmiä luonnehdittiin yhdeksi Suomen merkittävimmistä poliittisista pilapiirtäjistä. 
Sjöström kuvitti Juha Ruusuvuoren kirjat "Muukalainen Muumilaaksossa" (2005) ja "Muukalainen Rantaruotsissa" (2010).
Châteauneuf (Côte-d’Or)

Châteauneuf (epävirallisesti Châteauneuf-en-Auxois) on kunta itäisessä Ranskassa Burgundi-Franche-Comtén hallintoalueella Côte-d’Orin departementissa. Kunnan asukasluku vuonna 2014 oli 85. Pinta-alaltaan kunta on 10,06 neliökilometriä.
Kunta kuuluu departementissaan Arnay-le-Ducin kantoniin Beaunen arrondissementissa. Naapurikunnat ovat pohjoisessa Commarin, idässä La Bussière-sur-Ouche ja Bouhey, etelässä Sainte-Sabine ja lännessä Vandenesse-en-Auxois. Suurempia kaupunkeja alueella ovat Dijon noin 40 kilometriä itään ja Beaune noin 35 kilometriä kaakkoon.
Châteauneufin maisemaa hallitsee keskiaikainen linna ja sen ympärille muodostunut kylä. Kunta on sen ansiosta hyväksytty kauneimpien ranskalaiskylien järjestön "Les Plus Beaux Villages de France" jäseneksi.
Kunnan eteläosan halki kulkee Pariisista Lyoniin johtava A6-moottoritie.
Mikael Laakso

Mikael Laakso (s. 18. maaliskuuta 1997) on suomalainen uimari, voimavalmentaja ja personal trainer.
Uinnissa Laakso voitti noin 15 nuorten SM-mitalia ja aikuisena paras sijoitus on ollut neljäs. Hän on edustanut seuratasolla Hyvinkään Uimaseuraa ja vuonna 2020 perustettua Race Club Sveitsiä.
Vuoden yleisurheilija

Vuoden yleisurheilija (, aik. ) on Kansainvälisen yleisurheiluliiton (WA, ent. IAAF) jakama palkinto, joka myönnetään vuosittain vuoden mies- ja naisyleisurheilijalle. Se jaettiin ensimmäisen kerran vuonna 1988.
Yleisöäänestys otettiin mukaan WA:n vuoden yleisurheilijan valintamenettelyyn vuonna 2004. Vuonna 2016 miesten ja naisten sarjan kolme finalistia valittiin kolmiosaisella äänestyksellä, jossa WA:n neuvoston antamat äänet vastasivat 50 prosenttia ja sosiaalisessa mediassa toteutettu yleisöäänestys 25 prosenttia kokonaistuloksesta. Loput 25 prosenttia tuloksesta muodostui äänistä, jotka tulivat esimerkiksi WA:n jäsenliitoilta, WA:n kilpailujen johtajilta, huipputason yleisurheilijoilta, urheilijoiden agenteilta, kansainvälisen lehdistön edustajilta sekä WA:n henkilökunnan jäseniltä ja virallisilta yhteistyökumppaneilta. Vuonna 2015 kolmivaiheisen valintaprosessin viimeisessä vaiheessa ehdokkaat oli karsittu kolmeen miesurheilijaan ja kolmeen naisurheilijaan, joista Kansainvälinen yleisurheilusäätiö (IAF) valitsi vuoden mies- ja naisyleisurheilijan. Vuonna 2023 äänestyksessä oli viisi miesurheilijaa ja viisi naisurheilijaa, ja lopulta WA jakoi palkinnon kolmeen osaan ja valitsi vuoden rataurheilijan, vuoden kenttäurheilijan ja vuoden urheilijan stadionin ulkopuolisille lajeille.
Vuonna 2015 WA teki palkinnon sääntöihin muutoksen, jonka seurauksena ketään vakavasta dopingrikkomuksesta rangaistua yleisurheilijaa ei voida hyväksyä lyhyelle listalle, josta vuoden yleisurheilija valitaan. Edellisenä vuonna Justin Gatlinin valinta kymmenen nimeä käsittäneelle miesten sarjan ehdokaslistalle oli saanut Robert Hartingin pyytämään oman nimensä poistamista ehdokasluettelosta. 
Vuonna 2016 Usain Bolt valittiin ennätyksellisesti kuudennen kerran vuoden miesyleisurheilijaksi.
Flavigny-sur-Ozerain

Flavigny-sur-Ozerain on kunta itäisessä Ranskassa Burgundi-Franche-Comtén hallintoalueella Côte-d’Orin departementissa. Kunnan asukasluku vuonna 2014 oli 303. Pinta-alaltaan kunta on vajaat 28 neliökilometriä.
Kunta kuuluu departementissaan Montbardin kantoniin Montbardin arrondissementissa. Naapurikunnat ovat pohjoisessa Grésigny-Sainte-Reine, koillisessa Darcey, idässä Gissey-sous-Flavigny, kaakossa Hauteroche, etelässä La Roche-Vanneau, lounaassa Marigny-le-Cahouët, lännessä Poillenay ja Mussy-la-Fosse sekä luoteessa Alise-Sainte-Reine. Lähin suurempi kaupunki on Dijon noin 60 kilometriä kaakkoon.
Kallioisen kukkulan laella sijaitseva Flavigny-sur-Ozerainin keskiaikainen kylä on hyväksytty kauneimpien ranskalaiskylien järjestön "Les Plus Beaux Villages de France" jäseneksi. Kylä tunnetaan benediktiiniläisluostarista Abbaye Saint-Joseph de Clairval sekä "Anise of Flavigny" -anismakeisistaan.
Kenttävartio

Kenttävartio on tukikohta, josta käsin pyritään valvomaan sotatilanteessa hiljaisempia, yleensä erämaan rintamasuuntia varsinkin partioinnin avulla. Suomessa nimitystä on käytetty jo 1700-luvulla, tuolloin tarkoittamassa tievartiota, pientä tukikohtaa, etuvartiota. Itsenäisyyden alkuvuosina kenttävartio tarkoitti rajavartioasemaa. 
Jatkosodassa Suomen ja Neuvostoliiton välisestä rintamalinjasta oli pitkä osuus ainoastaan kenttävartioiden valvonnassa. Vartiot joutuivat usein vihollisen hyökkäyksen kohteiksi, mutta niistä käsin tehtiin myös vastahyökkäyksiä.
Suomalaisia kenttävartioita oli runsaasti esimerkiksi 14. divisioonan 200 kilometriä pitkällä puolustuslohkolla. Rukajärven lohkoa varmisti 45-50 kenttävartiota. Suomalaista kenttävartiota vastasi neuvostoliittolainen korpitukikohta. 
Suomalaiset kenttävartiot toimivat usein myös lähtöpisteinä kaukopartioretkille, jotka suuntautuivat vihollisen alueelle. Kenttävartion miehistö opasti partion tukikohtaa suojaavien miinakenttien läpi ja otti palaavan partion vastaan.
 Kaukopartion miehet tai vähintään reput voitiin kuljettaa kenttävartioon hevos- tai autokyydillä.
Kenttävartiopuolustusjärjestelmä.
Kenttävartioihin perustuva puolustus käsittää seuraavia osia:
Jatkosodan kenttävartion etumaastossa saattoi olla ei-kenenkään-maata joitakin kilometrejä, reunamilla jopa yli 20 kilometriä.
Semur-en-Brionnais

Semur-en-Brionnais on kunta itäisessä Ranskassa Burgundi-Franche-Comtén hallintoalueella Saône-et-Loiren departementissa. Kunnan asukasluku vuonna 2014 oli 660. Se kuuluu kauneimpien ranskalaiskylien järjestöön "Les Plus Beaux Villages de France".
Semur-en-Brionnais kuuluu departementissaan Chauffaillesin kantoniin Charollesin arrondissementissa. Naapurikunnat ovat pohjoisessa Sarry, idässä Sainte-Foy, kaakossa Saint-Julien-de-Jonzy, lounaassa Saint-Martin-du-Lac, lännessä Marcigny ja Baugy sekä luoteessa Anzy-le-Duc. Lähin suurempi kaupunki on departementin pääkaupunki Mâcon noin 60 kilometriä itään.
Noyers (Yonne)

Noyers [nwa.jɛʁ] tai Noyers-sur-Serein on kunta itäisessä Ranskassa Burgundi-Franche-Comtén hallintoalueella Yonnen departementissa. Kunnan asukasluku vuonna 2014 oli 629. Se kuuluu kauneimpien ranskalaiskylien järjestöön "Les Plus Beaux Villages de France".
Noyers kuuluu departementissaan Chablis’n kantoniin Avallonin arrondissementissa. Se sijaitsee noin 40 kilometriä departementin pääkaupungista Auxerresta itäkaakkoon.
Mantojärvi

Mantojärvi () on Tenojoen vesistöön kuuluva järvi Utsjoella Lapin maakunnassa. Yhdessä useiden muiden saman vesireitin järvien kanssa se muodostuu leventymästä Tenojoen sivujoessa Utsjoessa. Järven pinta-ala on 200 hehtaaria, rantaviivan pituus 11,74 kilometriä ja korkeus merenpinnasta tietolähteestä riippuen joko 74,0 tai 74,5 metriä.
Järven rannalla sijaitsevat Utsjoen kirkko, Utsjoen pappila ja ulkomuseona 2010-luvulla toimivat Utsjoen kirkkotuvat. Näiden yhdessä muodostama Utsjoen kirkkomaisema kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin.
Vézelay

Vézelay [vezlɛ] on kunta itäisessä Ranskassa Burgundi-Franche-Comtén hallintoalueella Yonnen departementissa. Kunnan asukasluku vuonna 2021 oli 448. Se kuuluu departementissaan Joux-la-Villen kantoniin Avallonin arrondissementissa. Vézelay sijaitsee noin 50 kilometriä departementin pääkaupungista Auxerresta eteläkaakkoon.
Kunnassa sijaitsee Unescon maailmanperintöluetteloon liitetty Vézelayn apottiluostari. Se oli keskiajalla merkittävä pyhiinvaelluskohde, minkä johdosta kaupungin väkiluku oli 1100-luvulla 8 000–10 000.
Vézelay kuuluu kauneimpien ranskalaiskylien järjestöön "Les Plus Beaux Villages de France".
Soutak

Soutak on algerialaisen laulaja-näyttelijä Aziza Brahimin albumi, joka julkaistiin vuonna 2014.
Kappaleet.
Kaikki kappaleet Aziza Brahim.
Might and Magic

Might and Magic on New World Computingin kehittämä roolipelien sarja, johon on perustunut myös "Heroes of Might and Magic"-sarja.
Sarjaa pidetään yhtenä lajityypin määrittelijöistä "Ultiman" ja "Wizardryn" ohella.
Fresse

Fresse on kunta itäisessä Ranskassa Haute-Saônen departementissa Burgundi-Franche-Comtén alueella. 
Nähtävyyksiä.
Kunnan nähtävyyksiä on Saint-Antiden kirkko ja erityisesti sen tammesta taidokkaasti veistetty saarnastuoli. Se on peräisin Lucellen luostarista, joka hävitettiin Ranskan vallankumouksessa.
Échenoz-la-Méline

Échenoz-la-Méline on kunta itäisessä Ranskassa Haute-Saônen departementissa Burgundi-Franche-Comtén alueella. Se on viereisen Vesoulin kunnan esikaupunki.
King’s Bounty

King's Bounty on New World Computing kehittämä ja julkaisema vuoropohjainen strategiapeli, jossa on fantasia-aihe ja roolipelin elementtejä.
Peliä pidetään edeltäjänä "Heroes of Might and Magic" -sarjalle ja sijoittuu samaan maailmaan kuin "Might and Magic".
Peli on julkaistu vuonna muun muassa Amigalle, Apple II:lle ja Commodore 64:lle.
Pelille on tehnyt jatko-osia 1C Company alkaen "" (2008) pelistä.
Noidans-lès-Vesoul

Noidans-lès-Vesoul on kunta itäisessä Ranskassa Haute-Saônen departementissa Burgundi-Franche-Comtén alueella. Se on viereisen Vesoulin kunnan esikaupunki. Kunnan suurin työnantaja on autonvalmistaja PSA. Kun tehdasta rakennettiin vuosina 1976-1978, niin maamassoja siirrettäessä tehtiin myös tekojärvi Lac de Vesoul-Vaivre. Järvessä uidaan vuosittaisen Vesoulin triathlonin uintiosuus.
Kampaärviä

Kampaärviä ("Myriophyllum heterophyllum") on ärviäkasveihin kuuluva vesikasvilaji. Se kasvaa alkuperäisenä Pohjois-Amerikassa, Yhdysvaltojen ja Kanadan itäosissa. Laji lisättiin vuonna 2017 Euroopan unionin haitallisten torjuttavien vieraslajien luetteloon. Kampaärviä kasvaa erilaisissa makean veden elinympäristöissä. Optimaalisissa kasvuolosuhteissa sen versot voivat venyä pituutta jopa yhden tuuman (2,54 senttimetriä) päivässä.
Pesmes

Pesmes [pɛm] on kunta itäisessä Ranskassa Burgundi-Franche-Comtén hallintoalueella Haute-Saônen departementin lounaiskulmassa. Kunnan asukasluku vuonna 2014 oli 225. Se kuuluu departementissaan Marnayn kantoniin Vesoulin arrondissementissa. 
Pesmes sijaitsee Saônen sivujoen Ognonin varrella noin 40 kilometriä Besançonin kaupungista länteen.
Pesmes kuuluu kauneimpien ranskalaiskylien järjestöön "Les Plus Beaux Villages de France".
Vesikaijalehti

Vesikaijalehti ("Alternanthera philoxeroides") on revonhäntäkasveihin kuuluva vesikasvilaji, jota käytetään akvaariokasvina. Se kasvaa alkuperäisenä Etelä-Amerikassa. Viljeltynä vesikaijalehti on levinnyt muun muassa Pohjois-Amerikkaan, Kiinaan ja Australiaan. Kasvi on lisätty vuonna 2017 Euroopan unionin haitallisten torjuttavien vieraslajien luetteloon.
The Bard’s Tale (pelisarja)

The Bard's Tale on Interplay Productionsin kehittämä roolipelisarja.
Sarjaa pidetään yhtenä merkittävistä "roolipelien kulta-aikana" julkaistuista peleistä.
InXile Entertainment on kehittänyt "The Bard's Tale IV" -pelin, joka on rahoitettu Kickstarter-keräyksellä.
Ducati Desmosedici GP7

Ducati Desmosedici GP7 on nelitahtinen ja 800-kuutioinen ratamoottoripyörä, jolla Ducati saavutti ensimmäisen kuljettajien, valmistajien ja tallimestaruuden MotoGP luokassa kaudella 2007. Kuljettajien mestaruuden voitti australialainen Casey Stoner, joka ajoi ensimmäistä kauttaan Ducatilla. Toisena kuljettajana ajanut Loris Capirossi sijoittui seitsemänneksi, joka ajoi samalla viimeistä kauttaan Ducatilla. GP7:llä voitettiin kauden 18:stä kilpailusta yksitoista, joista Stoner ajoi kymmenen kertaa voittoon ja Capirossi kerran.
Tausta.
MotoGP luokkaan tuli uudet sääntömuutokset, jonka myötä vielä 2006 kaudella käytetyt 990-kuutioiset moottorit rajoitettiin 800-kuutioisiin. Luistonestoa kehitettiin myös kyseiselle kaudelle, jonka myötä mutkissa ajaminen oli turvallisempaa pyörän ollessa huomattavasti vakaampi. Ducatin kisapäällikön Filippo Preziosin mukaan talli oli alkanut rakentamaan uutta pyörää hyvin aikaisin ja ensimmäisiä versioita testattiin jo toukokuussa 2006. Elokuuhun 2006 mennessä he olivat rakentaneet kaksikymmenti 800-kuutioista pyörää eri asetuksin.
Ducatin tehdastallin lisäksi Pramac d'Antín käytti samaa pyörää, jossa kuljettajina olivat Alex Barros, Alex Hofmann kauden kymmenessä ensimmäisessä kilpailussa, sekä myöhemmin 13 ja 14 kilpailussa. Chaz Davies ajoi Pramacilla neljä kilpailua ja Iván Silva yhden. Barros saavutti parhaimmillaan kolmannen tilan Italian kilpailussa.
Karkeaviuhkalehti

Karkeaviuhkalehti eli karheaviuhkalehti ("Cabomba caroliniana") on monivuotinen, juurakollinen viuhkalehtikasveihin kuuluva vesikasvilaji. Se kasvaa alkuperäisenä Pohjois- ja Etelä-Amerikassa: Yhdysvalloissa, Kanadassa, Brasiliassa, Argentiinassa, Paraguayssa ja Uruguayssa. Se on levinnyt useisiin muihin maihin ja maanosiin. Karkeaviuhkalehteä viljellään usein akvaariokasvina. Laji kuuluu myös Euroopan unionin haitallisten torjuttavien vieraslajien luetteloon.
BBC World Service Television

BBC World Service Television, usein lyhennettynä WSTV (World Service Television), oli kahden BBC:n kansainvälisen sateliittikanavan nimi vuosina 1991–1995. Se oli BBC:n ensimmäinen yritys maailmanlaajuiseen televisiolähetykseen. Euroopassa se oli BBC TV Europen seuraaja.
Arturo Ambrosio

Rinaldo Arturo Ambrosio (3. joulukuuta 1870 Torino – 25. maaliskuuta 1960 Pancalieri, Torino) oli italialainen elokuvatuottaja ja -ohjaaja. Hän oli yksi Italian elokuvateollisuuden perustanlaskijoista.
Arturo Ambrosio syntyi torinolaiseen pikkuporvariperheeseen. Hän valmistui kirjanpitäjäksi, mutta kiinnostui valokuvauksesta ja perusti vuonna 1902 pienen optiikka- ja valokuvausliikkeen. Opiskeltuaan elokuvatekniikkaa ulkomailla Ambrosio ryhtyi vuonna 1904 kuvaamaan Roberto Omegnan ja Giovanni Vitrottin kanssa lyhytelokuvia ajankohtaisista tapahtumista. Vuonna 1905 hän perusti Società Ambrosio &amp; C. -nimisen tuotantoyhtiön. Pienimuotoinen yhtiö tuotti lyhyitä näytelmäelokuvia, komedioita, dokumentteja ja uutiselokuvia.
Società Ambrosio &amp; C. muutettiin vuonna 1907 Società Anonima Ambrosio -nimiseksi osakeyhtiöksi, jonka muihin omistajiin kuuluivat Alfredo Gandolfi, Pietro Canonica ja Eugenio Pollone. Yhtiö laajensi voimakkaasti toimintaansa ja rakensi Torinoon nykyaikaisen elokuvastudion. Ambrosio Film saavutti kansainvälistä menestystä ja osallistui elokuvatuotannon käynnistämiseen Venäjällä.
Ensimmäisen maailmansodan aikana Ambrosio Filmin studio joutui sotateollisuuden haltuun ja yhtiön tuotanto supistui voimakkaasti. Sodan jälkeen Ambrosio myi osuutensa yhtiössä ja ryhtyi Unione cinematografica italianan tekniseksi neuvonantajaksi. Vuonna 1919 hän perusti Armando Zanottan kanssa uuden tuotantoyhtiön, joka tuotti kolme elokuvaa. Vuonna 1923 toteutetun uuden "Quo vadisin" epäonnistumisen jälkeen hän vetäytyi alalta. Vuonna 1935 Ambrosio teki fransiskaaniveljeskunnalle Palestiina-aiheisen dokumenttielokuvan ja vuosina 1940–1943 hän työskenteli Scalera Filmin tuotantopäällikkönä.
Uransa aikana Ambrosio tuotti 1478 eri lajityyppejä edustavaa elokuvaa. Charles Pathén ja Adolph Zukorin veroisena elokuva-alan kehittäjänä hän oli ensisijaisesti kiinnostunut tuotantonsa kaupallisesta menestyksestä.